Eratòstene

Matemàtich, geògraf e astrònom.
Nassù a Ciren-e anviron dël 276 aGC, mòrt a Lissandria an Egit anviron dël 194 aGC.

Eratòstene a dirigìa la biblioteca ëd Lissandria e a l'era amis e corëspondent d'Archimede.
A l'ha dissegnà na carta dël mond conossù d'antlora, da Gibiltèra a l'India e da la Somalia al sìrcol polar àrtich.
A l'ha determinà la distansa antra Lissandria e Roma an 3750 stadi.

 La mzura dël raj dla Tèra 
Sò arzultà pì avosà a l'é soa mzura dël raj dla Tèra.
Eratòstene a savìa che a mesdì dël solstissi d'istà ant la sità ëd Sien-e un paloch vertical a fasìa pa d'ombra, antant che a Lissandria, a 5000 stadi (visadì 799,2 chilòmeter) ëd distansa l'ombra a formava n'àngol ëd 7°12'.
Sòn a l'ha përmëtuje ëd calcolé la sirconferensa dla Tèra (o mej, la longheur d'un meridian) an 252000 stadi, con n'aprossimassion dël 2%.

Eratòstene a l'ha anventà ël métod dlë siass për trové tuti ij nùmer prim pì cit d'un nùmer dàit.

 A pòrto sò nòm 
 Siass d'Eratòstene.

Categorìa:Astrònom
Categorìa:Geògraf
Categorìa:Matemàtich
Categorìa:Siensià dël III sécol aGC